R O M Â N I A

JUDEŢUL MUREŞ

CONSILIUL LOCAL MUNICIPAL TÎRGU MUREŞ

**H O T Ă R Â R E A**  nr.

Din ...

privind modificarea Hotărârii Consiliului local municipal nr.379/27.11.2014 referitoare la

organigrama şi statul de funcţii ale

Universităţii Cultural Ştiinţifice din Tîrgu Mureş

***Consiliul local municipal Tîrgu Mureş, întrunit în şedinţă de lucru****,*

Văzând Expunerea de motive nr.... din ..., iniţiată de Primarul Municipiului Tîrgu Mureş prin Direcţia Comunicare, Proiecte cu finanţare internaţională şi Resurse umane, privind modificarea Hotărârii Consiliului local municipal nr.379/27.11.2014 referitoare la organigrama şi statul de funcţii ale Universităţii Cultural Ştiinţifice din Tîrgu Mureş,

În conformitate cu prevederile art.36 alin. (2), lit.”c”,art.45 şi art.115 alin (1) lit.”b” din legea 215/2001 privind administraţia publică locală, republicată,

**H o t ă r e ş t e:**

**Art.1.** Se aprobă modificările din organigrama şi statul de funcţii ale Universităţii Cultural-Ştiinţifice prin suplimentarea cu două posturi de execuţie.

**Art.2**.S e aprobă organigrama şi statul de funcţii ale Universităţii Cultural Ştiinţifice, conform anexei nr.1, care face parte integrantă din prezenta hotărâre.

**Art.3**.Cu aducerea la îndeplinire a prevederilor prezentei hotărâri se încredinţează Direcţia comunicare, proiecte cu finanţare internaţională şi resurse umane precum şi conducerea Universităţii Cultural-Ştiinţifice Tîrgu Mureş.

**Ar.4.**În conformitate cu prevederile art.19 alin.1 din legea nr.340/2004, republicată, privind instituţia prefectului şi art.3 alin l din Legea nr.554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

Contrasemnează Preşedinte de şedinţă

Secretarul Municipiului Tîrgu Mureş

Municipiul Tîrgu Mureş Iniţiator:

Direcţia comunicare, proiecte cu

Finanţare internaţională şi resurse umane Primar,

Nr...... din .......... dr.Dorin Florea

**EXPUNEREA DE MOTIVE**

**privind modificarea HCL nr.379/27.11.2014 privind organigrama şi statul de funcţii ale**

**Universităţii Cultural Ştiinţifice Tîrgu Mureş**

În conformitate cu prevederile art.36 alin.2 litera „a” din Legea Administraţiei publice locale nr.215/2001, republicată, Consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi aprobă, în condiţiile legii, la propunerea primarului, înfiinţarea, organizarea şi statul de funcţii ale Aparatului de specialitate al primarului, ale instituţiilor şi serviciilor de interes local.

Universitatea Cultural Ştiinţifică este condusă de un director şi există un singur post de inspector de specialitate cu sarcinile specifice, inclusiv relaţia cu Banca. Celelalte funcţii cum ar fi cea de lector, îşi desfăşoară activitatea de bază de contract pentru fiecare activitate specifică. Având în vedere complexitatea atribuţiilor, precum şi aria de extindere a activităţilor instituţiei, este necesară înfiinţarea a trei noi posturi de inspector de specialitate, care vor coordona activităţile specifice, permiţând o împărţire echilibrată a sarcinilor, dar şi diversificarea acestora.

Menţionăm că modificarea se face cu încadrarea în numărul de posturi a Organigramei Primăriei fără nici o suplimentare.

Director executiv Director UCS

Korpadi Gyorgy dr.Csegzi Sándor